**In vie**

*Achim Leu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În vie

În vie toți ciorchinii pîndind de sub butuci,

Păreau păcate negre, îmbietoare,dulci,

Iar tu cu bluza albă ca aripa de înger

Erai ca prinre nouri un licărit de fulger

Vedeam frunzele viei ce- asemeni unor palme ,

Se apărau tăcute tremurătoare,calme

Cînd alegeai din struguri doar boabe mari și grele

Nerezistănd ispitei din umedele perle

Cînd ai venit aproape, aveai în colțul gurii

Un fir din sucul roșu ca zmeura pădurii

Care părea-n lumina ce se pierdea în zare

O lacrimă de sînge pe ochiul gurii tale

Ciorchinele ce-n brațe tu îl purtai rîzînd

Era inima frănta a viei,palpitînd,

Dar pipăind în stînga un loc ce mă durea

Văzut-am că în brațe ,purtai inima mea.